บางจาก ตรึงราคาน้ำมันช่วยแบ่งเบาค่าใช้จ่ายในการเดินทางให้ปชช.ช่วงวันหยุดเทศกาลสงกรานต์  12 - 18 เม.ย. นี้  พร้อมจัดจุดชาร์จแบตยานยนต์ไฟฟ้าครอบคลุมบนถนนสายหลักทุก 100 กิโลเมตร
นายสมชัย  เตชะวณิช  ประธานเจ้าหน้าที่การตลาดและรองกรรมการผู้จัดการใหญ่ กลุ่มธุรกิจการตลาด บริษัท บางจาก คอร์ปอเรชั่น จำกัด (มหาชน) คาดว่า ในช่วงเทศกาลสงกรานต์ปีนี้ จะมีประชาชนเดินทางกลับภูมิลำเนาและท่องเที่ยวเป็นจำนวนมาก บริษัท บางจากฯ จึงร่วมเป็นส่วนหนึ่งในการเพิ่มความสุข ดูแลทุกการเดินทางของประชาชน โดยตรึงราคาขายปลีกน้ำมันทุกชนิดไม่ปรับขึ้น แม้ว่าราคาน้ำมันในตลาดโลกจะปรับขึ้น ระหว่างวันที่ 12 - 18 เมษายน 2566 แต่หากราคาน้ำมันในตลาดโลกปรับลดลง บางจากฯ จะปรับลดลงด้วยนอกจากนี้ บางจากฯ ยังได้เตรียมพร้อมสถานีบริการน้ำมันบางจากทุกสาขาทั่วประเทศ รองรับการเดินทางของประชาชนโดยสำรองน้ำมันและเพิ่มจำนวนรถขนส่ง สำรองน้ำมันทั้งที่สถานีบริการและคลังน้ำมันในทุกภูมิภาคและเพิ่มจำนวนรถขนส่งเพื่อให้เพียงพอกับความต้องการสำหรับประชาชนที่เป็นเจ้าของยานยนต์ไฟฟ้า บริษัท บางจากได้เตรียม จุดชาร์จสถานีไฟฟ้า EV Quick Charging Station พร้อมให้บริการภายในสถานีบริการน้ำมันบางจากมากถึง 184 สาขา ตั้งอยู่บนถนนสายหลักทุกระยะ 100 กิโลเมตร ครอบคลุมทุกทิศทั่วไทยรองรับรถ EV หลากหลายรุ่น หลากหลายยี่ห้อ เพื่อให้ผู้ใช้รถได้แวะชาร์จแบตรถ เพื่อผ่อนคลายจากการเดินทาง สามารถ ตรวจสอบสถานีบริการน้ำมันบางจากที่มี EV Charging Station ได้ที่ Bangchak Mobile Application